കല്ലാറില് ഒഴുക്കില്പ്പെട്ട് യുവാവ് മരിച്ചു ഒപ്പമുണ്ടായിരുന്ന സുഹൃത്തിനെ നാട്ടുകാര് രക്ഷപ്പെടുത്തി വീഡിയോ തിരുവനന്തപുരം: വിനോദസഞ്ചാര മേഖലയായ വിതുര കല്ലാറില് ഒഴുക്കില്പ്പെട്ട് യുവാവ് മരിച്ചു. തിരുവനന്തപുരം കൈമനം സ്വദേശി അഭിലാഷ് 23 ആണ് മരിച്ചത്. ശക്തമായ മഴയുടെ പശ്ചാത്തലത്തില് ഈ പ്രദേശത്തേക്ക് പോകുന്നതിന് നേരത്തെ തന്നെ വിലക്കേര്പ്പെടുത്തിയിരുന്നു. ഒപ്പമുണ്ടായിരുന്ന സുഹൃത്തിനെ നാട്ടുകാര് രക്ഷപ്പെടുത്തി. ഇവര്ക്കൊപ്പം മറ്റൊരു പെണ് സുഹൃത്തുമുണ്ടായിരുന്നു. മൂവരും പൊന്മുടിയിലേക്ക് പോയതായിരുന്നു. പൊന്മുടിയില് യാത്ര നിരോധനം ഏര്പ്പെടുത്തിയതിനെ തുടര്ന്ന് തിരിച്ചു വരും വഴി കല്ലാര് നെല്ലിക്കുന്ന് ചെക്ക് ഡാമിന്റെ പരിസരത്ത് ഇവര് കുളിക്കാന് ഇറങ്ങിയപ്പോഴാണ് അപകടമുണ്ടായത്. അരക്കിലോമീറ്ററോളം ഒഴുകി ഒരു വള്ളിയില് പിടിച്ചുനിന്നതുകൊണ്ടാണ് അഭിലാഷിനോപ്പം ഉണ്ടായിരുന്ന സുഹൃത്ത് തലനാരിഴയ്ക്ക് രക്ഷപ്പെട്ടത്. ഇയാളെ വിതുര താലൂക്ക് ആശുപത്രിയില് പ്രവേശിപ്പിച്ചു. ആദിവാസി കോളനി വഴി ഇവര് ഡാമിന്റെ പരിസരത്തേക്ക് പോയതെന്നാണ് വിവരം.